Kamu bisa jelasin ke aku soal Peginterferon alfa-2b dalam bahasa melayu?

Interferon alfa-2b terpegil, antaranya dijual di bawah nama dagang PegIntron, merupakan ubat yang digunakan untuk merawat hepatitis C dan melanoma. Untuk hepatitis C ia biasanya digunakan berserta ribavirin dan kadar penyembuhan adalah di antara 33 hingga 82%. Untuk melanoma ia digunakan sebagai rawatan tambahan kepada pembedahan. Ubat ini diberikan melalui suntikan di bawah kulit.

Kesan sampingan merupakan perkara biasa,  yang antaranya mungkin termasuk sakit kepala, rasa letih, perubahan pada emosi, masalah tidur, keguguran rambut, loya, sakit di tempat suntikan dan demam. Antara kesan-kesan sampingan yang teruk mungkin termasuk psikosis, masalah hati, pembekuan darah, jangkitan, atau degupan jantung yang tidak teratur. Penggunaan bersama ribavirin tidak digalakkan semasa mengandung. Interferon alfa-2b terpegil adalah di bawah keluarga ubat interferon alfa. Ia terpegil untuk melindungi molekul daripada penguraian.

Interferon alfa-2b terpegil ini telah lulus untuk kegunaan perubatan di Amerika Syarikat pada tahun 2001. Ia berada di dalam Senarai Ubat Penting Pertubuhan Kesihatan Sedunia. Kos borong di negara membangun adalah antara 500 dan 4,800 dolar AS untuk kegunaan 12 minggu. Di Amerika Syarikat kegunaan dalam jangka masa tersebut memerlukan kos kira-kira 8,400 USD, manakala di United Kingdom kos tampungan dari NHS kira-kira 1595 paun.